**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2018 m. gruodžio 10 d. Nr. 34-1544

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2018 m. vasario 20 d. sprendimą Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „22379,7“ įrašyti skaičių „22385,9“ ir juo patvirtintas 2018 metų Lazdijų rajono savivaldybės biudžeto pajamas išdėstyti nauja redakcija (pridedama);
2. Pakeisti 1.2 papunktį, vietoje skaičių „24286,7“, „7400,3“ ir „3873,6“ įrašyti skaičius „24292,8“, „7430,1“ ir „3771,2“ ir juo patvirtintus Lazdijų rajono savivaldybės 2018 metų biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
3. pakeisti 1.4 papunkčiu patvirtintas Lazdijų rajono savivaldybės 2018 metų biudžetinių įstaigų pajamas ir išdėstyti jas nauja redakcija (pridedama).

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

 **AIŠKINAMASIS RAŠTAS**

2018 m. gruodžio 10 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi bei atsižvelgiant į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 6,0 tūkst. eurų.

***PAJAMOS***. Lazdijų mokyklai-darželiui „Vyturėlis“, Lazdijų r. Šeštokų mokyklai ir Lazdijų r. Seirijų Antano Žmuidzinavičiaus gimnazijai pateikus prašymus padidinti biudžetinių įstaigų pajamų planą, savivaldybės biudžeto pajamos 6,0 tūkst. eurų didinamos įmokų už išlaikymą švietimo ir socialinių paslaugų įstaigose eilutėje.

***IŠLAIDOS***. Lazdijų mokyklai-darželiui „Vyturėlis“ 4,5 tūkst. eurų, Lazdijų r. Šeštokų mokyklai 0,3 tūkst. eurų ir Lazdijų r. Seirijų Antano Žmuidzinavičiaus gimnazijai 1,2 tūkst. eurų didinami asignavimai finansavimo šaltinyje „Biudžetinių įstaigų pajamų ir Aplinkos apsaugos rėmimo specialiosios programos lėšos“.

Šiuo sprendimo projektu ugdymo įstaigoms yra paskirstoma likusi nepaskirstyta Specialiosios tikslinės dotacijos mokymo reikmėms dalis, iš viso 166,0 tūkst. eurų, iš jų, pedagoginių darbuotojų priemokoms prie gruodžio mėnesio pareiginės algos paskirstoma 119,7 tūkst. eurų, o mokymo priemonėms įsigyti – 46,3 tūkst. eurų.

Taip pat, šiuo tarybos sprendimu skiriamos lėšos savivaldybės biudžetinių įstaigų ir viešųjų įstaigų, gaunančių finansavimą iš savivaldybės biudžeto, darbuotojų priemokoms prie gruodžio mėn. pareiginės algos. Lėšos skiriamos iš Lazdijų rajono savivaldybės administracijos priemonei „Savivaldybės administracijos darbo organizavimas“ sutaupytų asignavimų.

Šiuo sprendimo projektu projektams bendrafinansuoti paskirstomi skolintų lėšų asignavimai: UAB „Lazdijų vanduo“ projektui „Geriamojo vandens tiekimo ir nuotekų tvarkymo sistemų renovavimas ir plėtra Lazdijų rajono savivaldybėje“ (134,3 tūkst. eurų), VšĮ Lazdijų kultūros centro projektui „Kučiūnų laisvalaikio salės pritaikymas bendruomenės poreikiams“ (53,9 tūkst. eurų), VšĮ Lazdijų kultūros centro projektui „Rudaminos laisvalaikio salės pritaikymas bendruomenės poreikiams ir liaudies amatų plėtrai“ (83,1 tūkst. eurų), VšĮ Lazdijų kultūros centro projektui „Krikštonių laisvalaikio salės pritaikymas bendruomenės poreikiams“ (64,3 tūkst. eurų), VšĮ Kapčiamiesčio globos namų projektui „Socialinių paslaugų infrastruktūros modernizavimas ir plėtra VšĮ Kapčiamiesčio globos namuose“ (12,3 tūkst. eurų), Žaliosios melioracijos sistemų naudotojų asociacijos projektui „Žaliosios melioracijos sistemų naudotojų asociacijos ir valstybinių melioracijos sistemų bei jų statinių rekonstrukcija“ (54,9 tūkst. eurų), Asociacijos „Aštriosios Kirsnos melioracija“ projektui „Asociacijos ‚,Aštriosios Kirsnos melioracija“ ir valstybinių melioracijos sistemų bei jų statinių rekonstrukcija” (2,3 tūkst. eurų).

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti.

Lazdijų rajono savivaldybės administracijos asignavimai *didinami*:

1. Kultūros plėtojimo programos priemonei „Įgyvendinti VšĮ Lazdijų kultūros centro metinį veiklos planą“ (1,5 tūkst. eurų skiriami šokių kolektyvo „Lazdija“ dalyvavimo Rygoje tarptautiniame šokių festivalyje – konkurse „MERRY CHRISTMAS BALTIC AMBER 2018“ išlaidoms iš dalies padengti, 10,6 tūkst. eurų – darbuotojų priemokoms prie gruodžio mėn. pareiginės algos, 15,0 tūkst. eurų – Dumblio laisvalaikio salės patalpoms remontuoti, 32,8 tūkst. eurų, Kučiūnų laisvalaikio salės grindų, sienų ir lubų remontui, šildymo sistemai suremontuoti ir stiklinei pertvarai pagrindiniame įėjime įrengti, 2,7 tūkst. eurų – Rudaminos laisvalaikio salės elektros instaliacijos darbų išlaidoms padengti);
2. Vietinio ūkio ir infrastruktūros priežiūros ir plėtros programos priemonei „Modernizuoti ir plėtoti geriamo vandens tiekimo bei nuotekų šalinimo tinklus, siurblines, šilumines trąsas“ (89,7 tūkst. eurų – UAB „Lazdijų vanduo“ vandens gerinimo įrenginių statybos ir gręžinio įrengimo Teizų kaime darbams apmokėti);
3. Nevyriausybinių organizacijų rėmimo programos priemonei „Skirti lėšas nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ („Onkologinė savigalba Lazdijuose“ – 0,3 tūkst. eurų, Metelių kaimo bendruomenei „Tarp Dusios ir Metelio“ – 1,0 tūkst. eurų, Veisiejų seniūnijos bendruomenės komitetui – 1,0 tūkst. eurų, Vytautų kaimo bendruomenei – 3,0 tūkst. eurų, Vidzgailų kaimo bendruomenės komitetui – 0,4 tūkst. eurų);
4. Nevyriausybinių organizacijų rėmimo programos priemonėms „Remti religinių bendruomenių veiklą, padėti tvarkyti ir išlaikyti jų turimą materialinę bazę“ (Lazdijų Šv. Onos parapijai – 15,0 tūkst. eurų);

Lazdijų r. Kapčiamiesčio Emilijos Pliaterytės mokyklos asignavimai didinami 5,0 tūkst. eurų (garnulių įsigijimo išlaidoms iš dalies padengti ir tvorai įsigyti).

Lazdijų r. Šeštokų mokyklos asignavimai didinami 2,6 tūkst. eurų (nuo rugsėjo 1 d. įsteigtos ikimokyklinės grupės vaikų maitinimo išlaidoms ir akmens anglies įsigijimo išlaidoms iš dalies padengti).

Lazdijų r. Seirijų Antano Žmuidzinavičiaus gimnazijai asignavimai didinami 2,0 tūkst. eurų (salės remonto darbams iš dalies padengti).

Šiuo tarybos sprendimo projektu Šeštokų ir Seirijų seniūnijų asignavimai tikslinami tarp priemonių. Šeštokų seniūnijos asignavimai 1,6 tūkst. eurų mažinami priemonei „Vietinių kelių ir gatvių priežiūra žiemą“, o didinami priemonei „Viešųjų erdvių ir kapinių priežiūra“. Seirijų seniūnijos asignavimai 0,5 tūkst. eurų mažinami priemonei „Viešųjų erdvių ir kapinių priežiūra“, o didinami priemonei „Gatvių apšvietimas seniūnijose“.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė